אנדרס ולנקוסו

אנדרס ולנקוסו סגורה (בספרדית: Andrés Velencoso Segura; נולד ב-11 במרץ 1978) הוא דוגמן ושחקן ספרדי. הוא נודע בעיקר בקמפיינים של חברות כמו שאנל, ניחוחות ובשמי ספורט וקמפיין לואי ויטון בו השתתף לצד הזמרת-יוצרת האמריקאית ג'ניפר לופז, בשנת 2003. בהמשך, קיבל תפקיד ראשי בסדרת הפופולרית "אליטה". ביוני 2009 הוא דורג במקום השישי ברשימת ה-"Top Icons Men" של MODELS.com, לצד הדוגמנים מתיאס לאורידסן, טייסון בלו (אנ') ומארק ונדרלו. בהמשך הקריירה שלו, דורג במקום ה-16 ברשימת "The Money Guys". לצד קריירת הדוגמנות שלו, פיתח ולנקוסו קריירת משחק, כאשר השתתף בסרטים וסדרות כדוגמת, "מחנה הקיץ". אנדרס ולנקוסו נולד ב-11 במרץ 1978, בטוסה דה מאר (ז'ירונה), בקטלוניה, ספרד. ולנקוסו החל את קריירת הדוגמנות שלו לאחר שסיים את התיכון, וחתם על חוזה עם Group Model Management, סוכנות דוגמנות ספרדית. עם זאת, תחילת הקריירה שלו לוותה בדחיות רבות שנאלץ לקבל. כאשר ולנקוסו נסע למילאנו, כמעט כל סוכן מצא אותו בלתי שמיש. מצבו השתנה כאשר נטלי קייטס, סוכנת מ-Q Model Management בעיר ניו יורק, פתחה בפניו את הדלת בשנת 2001, אף על פי חוסר יכולתו לדבר אנגלית. קייטס ביצעה לו צילומים במצלמת פיתוח מיידי וסידרה לו פגישות עם אנשים שונים. אחד מהם היה הצלם מאט אלביאני, שחיבב את אנדרס על מאמר מערכת עליו עבד. למחרת, מצא את עצמו אנדרס בסט צילומים באיסט המפטון, ניו יורק. לאחר מספר ימים, הוא משך את עיניהם של כמה מהצלמים המפורסמים ביותר בתעשייה, בהם מייקל תומפסון ופרנסואה נארס. בשנת 2002 הוזמן להשתתף בקמפיין ה-Chanel Allure Homme Sport, של שאנל ושנה לאחר מכן כיכב בקמפיין של לואי ויטון, לצד ג'ניפר לופז. בהמשך, חתם על חוזה עם Chanel Allure Homme Sport והפך לפרזנטור של Loewe בשנת 2004. ולנקוסו הופיע על שעריהם של מגזיני אופנה מובילים רבים, כולל L'Officiel Hommes, הרקולס, Arena Homme +, ושערים בינלאומיים של אל, ואניטי פייר ו-L'Officiel Hommes. מאז פריצתו, הוא השתתף בקמפיינים פרסומיים רבים, ביניהם של בננה ריפבליק, לואי ויטון, H&M, טרוסרדי, שאנל, ארמנגילדו זגנה, Loewe, ז'אן-פול גוטייה, אלי טהרי ואתרו. מלבד תומפסון ונארס, הוא עבד עם צלמים כמו טרי ריצ'רדסון, קרל לגרפלד, וינודה מטדין ואינז ואן למסוורדה. כמו כן, חתום ולנקוסו על חוזים עם שלל סוכנויות שונות. ולנקוסו היה הפרזנטור של הבושם 'Inverse' של הזמרת-יוצרת האוסטרלית קיילי מינוג. בהמשך, קיבל את פרס 'טוסנק ד'אונור' בעיר הולדתו, טוסה דה מאר, ב-14 במאי 2010. לצד קריירת הדוגמנות שלו, ולנקוסו הוא גם שחקן, שהופיע בסרטים כולל "מחנה הקיץ", וגילם את רובן בראונה בסדרת הטלוויזיה הספרדית B&b, de boca en boca. בשנת 2017 הוכרז כי ישחק ב-Edha, סדרת הדרמה המקורית הראשונה של נטפליקס שהופקה בארגנטינה, אותה ביים דניאל בורמן. בשנת 2021, גילם את ארמנדו בסדרת הטלוויזיה הפופולרית "אליטה". ולנקוסו יצא עם הזמרת-יוצרת קיילי מינוג בין השנים 2008 ל-2013. בין השנים 2013 ל-2015 ניהל מערכת יחסים עם השחקנית הספרדייה אורסולה קורברו. הוא דובר חמש שפות: אנגלית, ספרדית, קטלאנית, צרפתית ואיטלקית. מדיה וקבצים בנושא אנדרס ולנקוסו בוויקישיתוף אנדרס ולנקוסו, ברשת החברתית פייסבוק אנדרס ולנקוסו, ברשת החברתית אקס (טוויטר) אנדרס ולנקוסו, ברשת החברתית אינסטגרם אנדרס ולנקוסו, במסד הנתונים הקולנועיים IMDb (באנגלית) אנדרס ולנקוסו, באתר AllMovie (באנגלית) אנדרס ולנקוסו, במסד הנתונים הקולנועיים KinoPoisk (ברוסית) Andrés Velencoso, IMDb Elite (TV Series 2018– ), IMDb (באנגלית אמריקאית) MODELS.com's Top Icons Men, MODELS.com MODELS.com's The Money Guys, MODELS.com Summer Camp (2015) - IMDb, נבדק ב-2021-07-01 CoverMen Mag: Andres Velencoso Segura, top male model- Interview, archive.is, ‏2014-07-17 Andres Velencoso -- pictures, picture, pics, images, shirtless, gallery, info, bio, gossip, photos, male models, web.archive.org, ‏2008-04-03 Wayback Machine, web.archive.org, ‏2012-03-10 Andres Velencoso Segura - Model, MODELS.com OHLALA Mag: INVERSE! KYLIE MINOGUE & ANDRES SEGURA, web.archive.org, ‏2011-10-07 Andres Velencoso receives the 'Tossenc D'Honor' award at the Tossa de..., Getty Images (באנגלית אמריקאית) Summer Camp (2015), IMDb (באנגלית אמריקאית) B&b, de boca en boca (TV Series 2014–2015), IMDb (באנגלית אמריקאית) Andrés Velencoso formará parte de «Edha», la primera serie original argentina de Netflix, abc, ‏2017-06-12 (בספרדית) John Hopewell, John Hopewell, Netflix Orders First Original Series from Argentina: Daniel Burman’s ‘Edha’ (EXCLUSIVE), Variety, ‏2016-05-19 (באנגלית אמריקאית) Todo lo que dieron de sí los cinco años de amor entre Andrés Velencoso y Kylie Minogue, InStyle, ‏2019-08-29 (בספרדית) Mireya Roca, Andrés Velencoso y Úrsula Corberó, un romance envuelto de dudas, elperiodico, ‏2015-11-26 (בספרדית) Annabel Rivkin, Could Andrés Velencoso be any more of a model man?, www.standard.co.uk, ‏2012-10-29 (באנגלית)